wickkiey/tamil-wikipedia-chunked huggingface dataset:
# இந்தோ சீன வன ஓணான்

## இனப்பெருக்கம்

முட்டையிட்டு இனப்பெருக்க செய்யும் இந்த ஓணானின் இனப்பெருக்கக் காலம் ஏப்ரல் மாதத்தில் தொடங்குகிறது. அப்போது ஆண்களின் நெற்றியில் பிரகாசமான நிறம் உருவாகும். இக்காலத்தில் பெண் ஓணான்களைத் துரத்தத் தொடங்குகிறது. பெண் மென்மையான மண்ணில் ஒரு சிறிய குழியினைத் தோண்டி 23 முட்டைகள் வரையிட்டு அடைகாக்கும்.
# இந்தோ சீன வன ஓணான்

## அச்சுறுத்தல்

நஞ்சற்ற இந்த ஓணானால் மனிதருக்கு எவ்வித அச்சுறுத்தலும் இல்லை.
# மேலூர், நீலகிரி

**மேலூர்** (*Melur, Nilgiris*) என்பது இந்தியாவின் தமிழ்நாட்டிலுள்ள நீலகிரி மாவட்டத்தில் இருக்கும் குன்னூர் வட்டத்தில் உள்ள ஓர் ஊராட்சி கிராமமாகும். இது உதகமண்டலத்திலிருந்து தெற்கே 14 கி. மீ. தொலைவிலும், குன்னூரிலிருந்து 13 கி. மீ. தொலைவிலும் மாநிலத் தலைநகரான சென்னையிலிருந்து 505 கி. மீ. தூரத்திலும் அமைந்துள்ளது.
# மேலூர், நீலகிரி

## மக்கள்தொகை

மேலூரில் மொத்த மக்கள்தொகை 13,244 ஆகும். இங்குள்ள வீடுகளின் எண்ணிக்கை 3944 ஆகும்.
# எல்லனகள்ளி

**எல்லனகள்ளி** (*Yellanahalli*) என்பது தென்னிந்தியாவில் தமிழ்நாடு மாநிலத்தின் நீலகிரி மாவட்டத்தில் அமைந்துள்ள ஒரு சிறிய நகரம் ஆகும். இது குன்னூருக்கு அப்பால் 10 கி. மீ. தொலைவிலும், குன்னூர்-உதகமண்டலம் தேசிய நெடுஞ்சாலை 67-இல் ஊட்டிக்கு 8 கி. மீ. தொலைவிலும் உள்ளது. பன்னாட்டு அளவில் தரப்படுத்தப்பட்ட 'போனி ஊசிகள்' உற்பத்தியாளர்களான ஊசித் தொழில்கள் இந்தியாவில் இங்குதான் உள்ளது. எல்லனகள்ளி அருகே கேத்தி மற்றும் அருவங்காடு என்ற இரண்டு கிராமங்கள் உள்ளன. கேத்தி பள்ளத்தாக்கு எல்லனகள்ளியின் தென்மேற்கில் அமைந்துள்ளது. மேலும் கோடை மற்றும் குளிர்காலத்தில் ஆண்டு முழுவதும் எந்த உச்சநிலையிலும் வராத காலநிலை காரணமாக தென்னிந்தியாவின் சுவிட்சர்லாந்து என்று இப்பகுதி குறிப்பிடப்படுகிறது.
# 14வது சினிமா எக்ஸ்பிரஸ் விருதுகள்

**14வது சினிமா எக்ஸ்பிரஸ் விருதுகள்** (*14th Cinema Express Awards*) என்பது 30, ஏப்ரல், 1994 அன்று வழங்கப்பட்ட விருதுகள் ஆகும். இது 1993 ஆம் ஆண்டு வெளியான தென்னிந்தியத் திரைப்படங்களை கௌரவிக்கும் ஒரு நிகழ்வாகும். இந்த விருதுகள் 12, மார்ச், 1994 அன்று அறிவிக்கபட்டன.
# 14வது சினிமா எக்ஸ்பிரஸ் விருதுகள்

## தமிழ்

| சிறந்த படம் | கலைப்புலி எஸ். தாணு | *கிழக்குச் சீமையிலே* |  |
| --- | --- | --- | --- |
| சிறந்த இயக்குநர் | பாரதிராஜா | *கிழக்குச் சீமையிலே* |  |
| சிறந்த நடிகை | ராதிகா | *கிழக்குச் சீமையிலே* |  |
| சிறந்த வில்லன் | நெப்போலியன் | *கிழக்குச் சீமையிலே* |  |
| சிறந்த படம் (சிறப்பு விருது) | கே. டி. குஞ்சுமோன் | *ஜென்டில்மேன்* |  |
| சிறந்த நடிகர் (சிறப்பு விருது) | அர்ஜுன் | *ஜென்டில்மேன்* |  |
| சிறந்த நடிகர் | சத்யராஜ் | *வால்டர் வெற்றிவேல்* |  |
| சிறந்த நடிகை (சிறப்பு விருது) | சுகன்யா | *வால்டர் வெற்றிவேல்* |  |
| சிறந்த கதை ஆசிரியர் | வி. சேகர் | *பொறந்த வீடா புகுந்த வீடா* |  |
| சிறந்த உரையாடல் எழுத்தாளர் | கிரேசி மோகன் | *சின்ன மாப்ளே* |  |
| சிறந்த பாடலாசிரியர் | வைரமுத்து | *திருடா திருடா* |  |
| சிறந்த புதுமுக நடிகர் | ஜெயராம் | *கோகுலம்* |  |
| சிறந்த புதுமுக நடிகை | பிரியா ராமன் | *வள்ளி* |  |
| சிறந்த புதுமுக இயக்குநர் | எஸ். ஷங்கர் | *ஜென்டில்மேன்* |  |
| சிறந்த இசையமைப்பாளர் | ஏ. ஆர். ரகுமான் | *ஜென்டில்மேன்* |  |
| சிறந்த ஒளிப்பதிவாளர் | பி. சி. ஸ்ரீராம் | *திருடா திருடா* |  |
| சிறந்த நடன இயக்குநர் | பிரபுதேவா | *ஜென்டில்மேன்* |  |
| சிறந்த சண்டை பயிற்சியாளர் | விக்ரம் தர்மா | *ஜென்டில்மேன்* |  |
| சிறந்த நகைச்சுவை நடிகர் | வடிவேலு | *கிழக்கு சீமையிலே* |  |
| சிறந்த நகைச்சுவை நடிகை | மனோரமா | பல்வேறு |  |
| சிறந்த பின்னணிப் பாடகர் | எஸ். பி. பாலசுப்பிரமணியம் | *எஜமான்* மற்றும் *உழைப்பாளி* |  |
| சிறந்த பின்னணிப் பாடகி | கே. எஸ். சித்ரா | *புருஷ லட்சணம்* |  |
| சிறந்த குழந்தை நட்சத்திரம் | பேபி ஷாமிலி | *தங்க பாப்பா* | } |
# 14வது சினிமா எக்ஸ்பிரஸ் விருதுகள்

## தெலுங்கு

| சிறந்த படம் | எம். எஸ். ராஜு | *போலீஸ் லாக்கப்* |  |
| --- | --- | --- | --- |
| சிறந்த நடிகர் | சிரஞ்சீவி | *முத்தா மேஸ்திரி* |  |
| சிறந்த நடிகை | விஜயசாந்தி | *போலீஸ் லாக்கப்* |  |
| சிறந்த இயக்குநர் | கோடி ராமகிருஷ்ணா | *போலீஸ் லாக்கப்* | } |
# 14வது சினிமா எக்ஸ்பிரஸ் விருதுகள்

## கன்னடம்

| சிறந்த படம் | எஸ். ஏ. கோவிந்தராஜு | *ஆகாஸ்மிகா* |  |
| --- | --- | --- | --- |
| சிறந்த நடிகர் | விஷ்ணுவர்தன் | *ராயரு பண்டரு மேவன மானே* |  |
| சிறந்த நடிகை | மாலாஸ்ரீ | *மாங்கல்ய பந்தனா* |  |
| சிறந்த இயக்குநர் | துவாரகிஷ் | *ராயரு பந்தரு மாவன மனகே* | } |
# 14வது சினிமா எக்ஸ்பிரஸ் விருதுகள்

## மலையாளம்

| சிறந்த படம் | வி. பி. கே. மேனன் | *தேவாசுரம்* |  |
| --- | --- | --- | --- |
| சிறந்த நடிகர் | சுரேஷ் கோபி | *ஏகலவ்யன்* |  |
| சிறந்த நடிகை | மாதவி | *ஆகாஷதூத்து* |  |
| சிறந்த இயக்குநர் | சிபி மலையில் | *ஆகாஷதூத்து* | } |
# 14வது சினிமா எக்ஸ்பிரஸ் விருதுகள்

## என்.ஈ.பி.சி குழும விருதுகள்

| இரசினிகாந்து | "இந்தி படங்களில் இவரது சிறப்பான நடிப்பிற்காகவும், இவர் தயாரித்த வள்ளி படத்தின் வாயிலாக தொழில்நுட்ப வல்லுனர்களின் திறமைகளை வெளிக்கொணர இவர் மேற்கொண்ட முயற்சிகளுக்காகவும்" |  |
| --- | --- | --- |
| பி. ஆர். விஜயலட்சுமி | "*இராவணன்* மற்றும் *என் புருஷன்தான் எனக்கு மட்டும்தான்* ஆகிய படங்களுக்கு ஒளிப்பதிவு செய்ததற்காக" |  |
| வைரமுத்து | "*ரோஜாவில்* தேசிய ஒற்றுமையை வலியுறுத்திய பாடல் வரிகளுக்காக" |  |
| குஷ்பு | "இந்தி படங்கள் தவிர தமிழ், மலையாளம், கன்னடம், தெலுங்கு படங்களில் இவர் ஆற்றிய பங்களிப்புக்காக" | } |
# புதுச்சேரி சட்டமன்றத் தேர்தல், 1985

**புதுச்சேரி சட்டமன்றத் தேர்தல், 1985** (*1985 Pondicherry Legislative Assembly election*) என்பது தற்பொழுது புதுச்சேரி என்றும் முன்னர் பாண்டிச்சேரி என அழைக்கப்பட்ட இந்திய ஒன்றிய பிரதேசமான புதுச்சேரியில் 30 சட்டமன்றத் தொகுதிகளுக்கான உறுப்பினர்களைத் தேர்ந்தெடுப்பதற்காக 1985 மே மாதம் நடைபெற்ற தேர்தல்களாகும். இத்தேர்தலில் இந்திய தேசிய காங்கிரசு அதிக வாக்குகளையும் அதிக இடங்களையும் வென்றது. மேலும் இக்கட்சியினைச் சார்ந்த எம். ஓ. எச். பாரூக் புதுச்சேரியின் முதலமைச்சராகப் பதவிவகித்தார்.
# போக்கிலோசெரசு

**போக்கிலோசெரசு** (*Poekilocerus*) என்பது *பைர்கோமார்பிடே* குடும்பத்தைச் சேர்ந்த வெட்டுக்கிளி பேரினமாகும். ஆப்பிரிக்காவின் வடக்குப் பகுதியிலும், தென்மேற்கு மற்றும் தெற்காசியாவின் வறண்ட அல்லது பகுதி வறண்ட பகுதிகளில் இதன் சிற்றினங்கள் காணப்படுகின்றன.  
இச்சிற்றினத்தின் முதிர்ச்சியடைந்த உயிரினங்கள் சுமார் 3 முதல் 7 செமீ நீளமுடையன. பொதுவாக ஒரே சிற்றினத்தைச் சேர்ந்த ஆண்களை விடப் பெண் பூச்சிகள் அளவில் பெரியவை. இந்தப் பேரினத்தில் மாறுபட்ட எச்சரிக்கை வண்ணங்களைக் கொண்ட அதிக நச்சு சிற்றினங்கள் உருமறைப்பிற்கு ஏற்ற மந்தமான வண்ணங்களைக் கொண்ட இனங்களும் அடங்கும்.  
1. *போக்கிலோசெரசு அரேபிக்கசு* <small>உவரோவ், 1922</small>
1. *போக்கிலோசெரசு பபோனிசு* <small>கிளங், 1832</small> (3 துணையினங்கள்)
1. *போக்கிலோசெரசு கேலோரோபிட்சு* <small>கார்ச், 1888</small>
1. *போக்கிலோசெரசு ஜெனிபிளானசு* <small>குப்தா & சந்திரா, 2016</small>
1. *போக்கிலோசெரசு பிக்டேட்டசு* <small>(பேப்ரிசியசு, 1775)</small> -**மாதிரி இனம்**
# இரும்பு டெட்ராகார்பனைல் ஈரயோடைடு

**இரும்பு டெட்ராகார்பனைல் ஈரயோடைடு** (*Iron tetracarbonyl diiodide*) என்பது FeI<sub>2</sub>(CO)<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இம்மூலக்கூறில் நான்கு கார்பனைல் ஈந்தணைவிகளும் இரண்டு அயோடைடுகளும் உள்ளன. இச்சேர்மம் பெரசு இரும்பின் குறைந்த சுழல் அணைவுச்சேர்மமாகும். எக்சு கதிர் படிகவியல் மூலம் உறுதிப்படுத்தப்பட்டபடி, இரும்பு டெட்ராகார்பனைல் ஈரயோடைடு ஒரேபக்க முப்பரிமாண வேதியியலைக் கொண்டுள்ளது. மேலும் கருப்பு நிறத்தில் திண்மமாகக் காணப்படும் இச்சேர்மம் இருகுளோரோமெத்தேனிலும் தொடர்புடைய கரிம கரைப்பான்களிலும் கரைகிறது.
# இரும்பு டெட்ராகார்பனைல் ஈரயோடைடு

## தயாரிப்பு

1940 ஆம் ஆண்டில் ஐபரும் விர்சுங்கும் முதன்முதலில் அறிக்கை செய்த ஒரு செயல்முறையைப் பின்பற்றி, இரும்பு பெண்டாகார்பனைலுடன் மூலக்கூறு அயோடினைச் சேர்த்து வினைபுரியச் செய்து இரும்பு டெட்ராகார்பனைல் ஈரயோடைடு தயாரிக்கப்படுகிறது:  
:Fe(CO)<sub>5</sub> + I<sub>2</sub> → FeI<sub>2</sub>(CO)<sub>4</sub> + CO  
இரும்பு டெட்ராகார்பனைல் ஈரயோடைடு ஒன்று அல்லது இரண்டு CO ஈந்தணைவிகளின் இடப்பெயர்ச்சியுடன் பல்வேறு இலூயிசு காரங்களுடன் வினைபுரிகிறது.
# காட்மியம் செலீனேட்டு

**காட்மியம் செலீனேட்டு** (Cadmium selenate) என்பது CdSeO<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.
# காட்மியம் செலீனேட்டு

## தயாரிப்பு

காட்மியம் ஆக்சைடுடன் செலீனிக் அமிலத்தைச் சேர்த்து வினைபுரியச் செய்தால் காட்மியம் செலீனேட்டு உருவாகும். விளைபொருளில் ஒற்றை நீரேற்றும் இருநீரேற்றும் சேர்ந்து கலவையாகக் கிடைக்கும். இருநீரேற்று Pbca (எண். 61) என்ற இடக்குழுவுடன் செஞ்சாய்சதுரப் படிக அமைப்பில் காணப்படுகிறது.
# சபா தாயக ஒற்றுமை கட்சி

**சபா தாயக ஒற்றுமை கட்சி** (ஆங்கிலம்: *Homeland Solidarity Party Sabah*; மலாய்: *Parti Solidariti Tanah Airku*) (**STAR**) என்பது மலேசியாவின் சபா மாநிலத்தில் உள்ள ஓர் அரசியல் கட்சியாகும். ஜோசப் பைரின் கித்திங்கானின் சகோதரர் ஜெப்ரி கித்திங்கான் என்பவரால் 1 சூலை 2016 அன்று இந்தக் கட்சி நிறுவப்பட்டது.  
2016-இல், சபா மாநிலத்தில் நிறுவப்பட்ட ஐக்கிய சபா கூட்டணியின் *(United Sabah Alliance) (USA)* நான்கு உறுப்புக் கட்சிகளில் சபா தாயக ஒற்றுமை கட்சியும் ஒன்றாகும்.
# சபா தாயக ஒற்றுமை கட்சி

## பொது

அந்தக் காலக் கட்டத்தில் (2016), சபா மாநிலத்தில் நிறுவப்பட்ட **ஐக்கிய சபா கூட்டணி** (United Sabah Alliance) அமைப்பின் இதர கட்சிகள்:  
- சபா ஐக்கிய கூட்டணி - *(United Alliance of Sabah)* (**UAOS**) 2018
- சபா மக்கள் கூட்டணி - *(Gabungan Rakyat Sabah)* (**GRS**) 2020
- சபா காகாசான் மக்கள் கட்சி *(Parti Gagasan Rakyat Sabah)* (**GAGASAN**) 2013
- சபா முற்போக்கு கட்சி *(Sabah Progressive Party)* (**SAPP**)
- ஐக்கிய சபா கட்சி *(United Sabah Party)* (**PBS**)
# சபா தாயக ஒற்றுமை கட்சி

## வரலாறு

2018 சபா மாநிலத் தேர்தலுக்குப் பிறகு, சபா தாயக ஒற்றுமை கட்சி பாரிசான் நேசனல் கூட்டணியுடன் இணைந்து சபா மாநில அரசாங்கத்தை அமைத்தது. இருப்பினும், பாரிசான் நேசனல் மாநிலச் சட்டமன்ற உறுப்பினர்கள் பலர் வெளியேறி, சபா பாரம்பரிய கட்சிக்கு *(Parti Warisan Sabah)* தங்கள் ஆதரவை வழங்கியதால், மாநில அரசாங்கம் அதிகாரத்தை இழந்தது.  
பின்னர் பாக்காத்தான் அரப்பான் கூட்டணியின் ஆதரவுடன் பாரிசான் நேசனல் அரசாங்கம் மாற்றப்பட்டது. சபா தாயக ஒற்றுமை கட்சி, பின்னர் சபா மக்கள் கூட்டணியின் *(GRS)* ஒரு பகுதியாக மீண்டும் ஆட்சிக்கு வந்தது.
# சபா தாயக ஒற்றுமை கட்சி

## சேவை

ஐக்கிய நாடுகள் அவை, யுனெஸ்கோ மூலமாகவும்; மற்றும் அனைத்து வரலாற்று ஆவணங்கள் மூலமாகவும் சபா மக்களின் உரிமைகளை இந்தக் கட்சி தீவிரமாக ஆய்வுகள் செய்து பாதுகாத்து வருகிறது.
# சபா தாயக ஒற்றுமை கட்சி

## நிலைப்பாடு

2022-ஆம் ஆண்டு, பாக்காத்தான் அரப்பான் கூட்டணியின் தலைமையிலான மத்திய கூட்டணி ஒற்றுமை அரசாங்கத்தை சபா மக்கள் கூட்டணி ஆதரிக்க முடிவு செய்தது. அதனைத் தொடர்ந்து, பெரிக்காத்தான் நேசனல் எதிர்க்கட்சிக் கூட்டணியில் இருந்து டிசம்பர் 5, 2022 அன்று சபா தாயக ஒற்றுமை கட்சி வெளியேறியது. அடுத்தக் கட்டமாக சபா முற்போக்கு கட்சியும் *(Sabah Progressive Party - SAPP)* கட்சியும் பெரிக்காத்தான் நேசனல் எதிர்க்கட்சிக் கூட்டணியில் இருந்து வெளியேறியது.
# சபா தாயக ஒற்றுமை கட்சி

## தேர்தல் முடிவுகள்

### மலேசியப் பொதுத் தேர்தல் 2022

| மாநிலம் | # | தொகுதி | உறுப்பினர் | கட்சி |
| --- | --- | --- | --- | --- |
| P180 | கெனிங்காவ் | ஜெப்ரி கித்திங்கான் | STAR |  |
| மொத்தம் | } |  |  |  |
# காட்மியம் நைட்ரைடு

:3Cd(NH<sub>2</sub>)<sub>2</sub> -> Cd<sub>3</sub>N<sub>2</sub> + 4 NH<sub>3</sub>  
210 பாகை செல்சியசு வெப்பநிலையில் காட்மியம் அசைடும் வெப்பச்சிதைவுக்கு உட்பட்டு காட்மியம் நைட்ரைடு உருவாகிறது.
# காட்மியம் நைட்ரைடு

## பண்புகள்

காட்மியம் நைட்ரைடு கருப்பு நிற திடப்பொருளாகும். நீர் மற்றும் காற்றுடன் தொடர்பு கொள்ளும்போது இது சிதைகிறது. நீர்த்த அமிலங்கள் அல்லது காரங்களுடன் வினைபுரியும் போது காட்மியம் நைட்ரைடு வெடிக்கும். மாங்கனீசு(III) ஆக்சைடு கட்டமைப்பின் தலைகீழ் வடிவப் படிகவடிவத்தில் காட்மியம் நைட்ரைடு உள்ளது. இதன் அணிக்கோவை மாறிலி a = 1079 பைக்கோமீட்டர்களாகும்.
# ஆப்பிரிக்க குரங்கம்மைத் தொற்றுநோய்

**ஆப்பிரிக்கக் குரங்கம்மை நோய்த்தொற்று** (*African mpox epidemic*) என்பது குரங்கம்மையின் ஒரு புதிய உயிரிக்கிளைத் தொற்றுநோய் பரவலைக் குறிக்கிறது. இந்த உயிரிக்கிளைத் தொற்றுநோய் 2023 ஆம் ஆண்டின் செப்டம்பர் மாதத்திலேயே ஆப்பிரிக்காவில் பரவத் தொடங்கியது. ஆகத்து 2024 நிலவரப்படி, 17,000-இற்கும் மேற்பட்ட நோய் பாதிப்புகள் பதிவாகியுள்ளன. இந்நோய் காரணமாக 517 இறப்புகள் ஏற்பட்டுள்ளன. ஆகஸ்ட் 14,2024 அன்று, உலக சுகாதார அமைப்பு இந்தத் தொற்றுநோயை சர்வதேச அக்கறையின் பொது சுகாதார அவசரநிலையாக (PHEIC) அறிவித்தது.
# ஆப்பிரிக்க குரங்கம்மைத் தொற்றுநோய்

## பின்னணி

மே 2022 இல், உலக சுகாதார அமைப்பு (WHO) ஒரு முந்தைய குரங்கம்மை திடீர் நோய்ப்பெருக்கத்தை உலகளாவிய சுகாதார அவசரநிலையாக அறிவித்தது, இதில் வேறு வகையான தீநுண்மி இருந்தது. இந்த நோய் 87,000 நபர்களைப் பாதித்திருந்தது. 2023 ஆம் ஆண்டு மே மாதம் உலக சுகாதார அமைப்பு அதன் உலகளாவிய அவசரநிலையை முடிவுக்குக் கொண்டுவந்தபோது 140 இறப்புகளை ஏற்படுத்தியிருந்தது.
# ஆப்பிரிக்க குரங்கம்மைத் தொற்றுநோய்

## திடீர் நோய்ப்பெருக்கம்

### காலவரிசை

எம்பாக்சின் உயிரிக்கிளை ஐபி நோய்த்தொற்றுகளிலிருந்து நோய் பாதிக்கப்பட்டோர் எண்ணிக்கை காங்கோ ஜனநாயகக் குடியரசில் (டி. ஆர். சி.) செப்டம்பர் 2023 லிருந்து வளர்ந்து வருகின்றன, அவற்றில் பல தெற்கு கிவு மாகாணத்தில் உள்ள சுரங்க மாகாணம் கமிடுகாவில் அடையாளம் காணப்பட்டுள்ளன. ஜனவரி 2024 இல் நாடு தழுவிய பேரளவிலான நோய்ப்பரவல் பதிவாகியுள்ளது.  
ஆகத்து 2024 இல், ஆப்பிரிக்காவில் எம்பாக்ஸ் பரவுவது ஒரு பொது சுகாதார அவசரநிலையாக மாறியுள்ளது, 517 க்கும் மேற்பட்ட இறப்புகள் பதிவாகியுள்ளதாக ஆப்பிரிக்கா நோய் கட்டுப்பாடு மற்றும் தடுப்பு மையங்கள் (ACDC) அறிவித்தன. இதன் விளைவாக, தீநுண்மி பரவுவதைக் கட்டுப்படுத்தவும், பாதிக்கப்பட்ட நோயாளிகளுக்கு சிகிச்சையளிக்கவும் சர்வதேச சமூகத்தின் உதவியையும் தலையீட்டையும் இந்த அமைப்பு கோரியது. நோய்ப்பரவலை ஏற்படுத்தும் தீநுண்மியின் திரிபுகளின் இறப்பு விகிதம் 3-4% என்று ஆப்பிரிக்க நோய் கட்டுப்பாடு மற்றும் தடுப்பு மையம் கூறியது, இது 2022-2023 எம்பாக்ஸ் வெடிப்பின் போது பதிவு செய்யப்பட்ட 1% க்கும் குறைவான இறப்பு விகிதத்தை விட கணிசமாக அதிகமாக இருந்தது. ஆகத்து 14 அன்று, உலக சுகாதார அமைப்பு இந்த தொற்றுநோயை சர்வதேச அக்கறைக்கான பொது சுகாதார அவசரநிலை (PHEIC) அல்லது உலகளாவிய சுகாதார அவசரநிலை என்று அறிவித்தது.  
2024 ஆம் ஆண்டில், பதினைந்து நாடுகளில் எம்பாக்சு நோய்த்தொற்றுகள் கண்டறியப்பட்டதாகவும், பதிவான அனைத்து பாதிக்கப்பட்டோரில் 96% க்கும் அதிகமானவை மற்றும் நோயின் காரணமாக இறப்புகள் உறுதிப்படுத்தப்பட்டதாகவும், 16,839 நோய்ப்பதிவுகள் மற்றும் 501 இறப்புகள் பதிவாகியுள்ளன என்றும் தெரிவிக்கப்பட்டுள்ளது. காங்கோவில் பதிவான வழக்குகளில் 70% 15 வயதிற்குட்பட்ட குழந்தைகளில் இருப்பதாக ஆப்பிரிக்க நோய் கட்டுப்பாடு மற்றும் தடுப்பு மையம் தெரிவித்துள்ளது, இந்த நோய்ப்பதிவு குறித்த தரவில் 85% இறப்புகளைக் குறிக்கிறது. குறிப்பாக காலரா மற்றும் தட்டம்மை ஒரே நேரத்தில் பரவுவதாலும், பரவலான ஊட்டச்சத்துக் குறைபாட்டாலும் தேசிய சுகாதார அமைப்பில் ஏற்கனவே பயன்படுத்தப்பட்ட அழுத்தத்தின் காரணமாக, காங்கோ ஜனநாயகக் குடியரசு மற்றும் அதன் அண்டை நாடுகளில் உள்ள அகதி முகாம்களில் இந்த நோய் பரவுவது குறித்து தொற்றுநோயியல் நிபுணர் ஜாக் அலோண்டா கவலை தெரிவித்தார்.
# ஆப்பிரிக்க குரங்கம்மைத் தொற்றுநோய்

## திடீர் நோய்ப்பெருக்கம்

### காலவரிசை

#### சுவீடன்

15 ஆகத்து 2024 அன்று, சுவீடனின் பொது சுகாதார நிறுவனம் ஆப்பிரிக்காவிற்கு வெளியே முதல் நோய்க்குறி கொண்டிருந்தோரினை அடையாளம் கண்டு பதிவு செய்தது, இதில் நோய்ப்பரவல் வெடித்ததால் பாதிக்கப்பட்ட ஆப்பிரிக்காவின் ஒரு பகுதியில் தங்கியிருந்தபோது உயிரிக்கிளை I குரங்கம்மை நோயால் பாதிக்கப்பட்ட ஒரு நபர் சம்பந்தப்பட்டிருந்தார். ஒரு பொது அறிக்கையில், இந்த நோய்க்குறி பொது மக்களுக்கு அதிக ஆபத்தை பிரதிநிதித்துவப்படுத்தவில்லை என்றாலும், அவ்வப்போது வெளிநாடுகளிலிருந்து வருவோரால் ஏற்படக்கூடிய பதிவுகள் "தொடர்ந்து நிகழக்கூடும்" என்று நிறுவனம் கூறியது.
# ஆப்பிரிக்க குரங்கம்மைத் தொற்றுநோய்

## திடீர் நோய்ப்பெருக்கம்

### காலவரிசை

#### பாக்கித்தான்

ஆகத்து 15,2024 அன்று, பாக்கித்தானின் தேசிய கட்டளை மற்றும் செயல்பாட்டு மையம் கைபர் பக்துன்வா மாகாணத்தில் குரங்கம்மை என்று சந்தேகிக்கப்படும் நோய்ப்பதிவை அறிவித்தது, சமீபத்தில் ஒரு அரபு வளைகுடா நாடான மர்தானிலிருந்து திரும்பியவரே நோய் பாதிப்பிற்குள்ளானவர் ஆவார். பின்னர் பாக்கித்தான் சுகாதார அமைச்சகத்தால் குரங்கம்மை இருப்பது உறுதி செய்யப்பட்டது, இருப்பினும் தீநுண்மியின் மாதிரிகளின் வரிசைமுறை மாறுபாட்டின் தன்மையை தீர்மானிப்பதற்கான சோதனை இன்னும் நடந்து வருகிறது.
# ஆப்பிரிக்க குரங்கம்மைத் தொற்றுநோய்

## தீநுண்மியியல்

*குரங்கம்மை தீநுண்மி* மூலம் குரங்கம்மை ஏற்படுகிறது. தீ நுண்மி பாதிக்கப்பட்ட விலங்குகள் அல்லது மக்களுடன் ஏற்படும் நெருங்கிய தொடர்பு மூலம் பரவுகிறது, நேருக்கு நேர் பேச்சு மற்றும் பிற வகையான உடல் தொடர்பு, அசுத்தமான படுக்கை விரிப்புகள், ஆடை அல்லது ஊசிகள், மாசுபட்ட இறைச்சி மற்றும் பாலியல் தொடர்பு ஆகியவை இந்நோய் பரவலுக்குக் காரணமாகக் கூடும்.  
ஏப்ரல் 2024 இல், காங்கோ ஜனநாயகக் குடியரசின் தெற்கு கிவு உள்ள சுரங்க நகரமான கமிட்டுகாவில் குரங்கம்மையின் உயிரிக்கிளை I இன் ஒரு புதிய துணைக்குழுவை ஆராய்ச்சியாளர்கள் அடையாளம் கண்டனர்.
# ஆப்பிரிக்க குரங்கம்மைத் தொற்றுநோய்

## தடுப்பு மற்றும் குறைப்பு

சூன் 2024 வரை, குரங்கம்மைக்கான தடுப்பூசிகள் எந்த ஆப்பிரிக்க அரசாங்கத்தாலும் அங்கீகரிக்கப்படவில்லை அல்லது தடுப்பூசிகளின் செயல்திறன் நிபுணர்களின் மூலோபாய ஆலோசனைக் குழு உறுதிப்படுத்தப்படவில்லை. உலக சுகாதார அமைப்பின் சுகாதார அவசரகால திட்டத்தின் இயக்குநர் மைக்கேல் ஜே. ரியான், என். பி. ஆர் உடனான ஒரு நேர்காணலில், காங்கோ ஜனநாயகக் குடியரசு ஒரே நேரத்தில் தட்டம்மை மற்றும் காலரா உள்ளிட்ட பல நோய்களை எதிர்கொள்கிறது என்று குறிப்பிட்டார். அதுவரை, காங்கோ ஜனநாயகக் குடியரசில் இரண்டு ஆய்வகங்கள் மட்டுமே குரங்கம்மைக்கான பாலிமரேசுத் தொடர் வினை சோதனையைச் செய்ய முடிந்தது.  
சூன் 2024 இல், பவேரியன் நோர்டிக் தயாரித்த ஜின்னியோஸ் மற்றும் கே. எம் பயோலாஜிக்ஸ் தயாரித்த எல். சி 16 தடுப்பூசிகளை அவசரகால பயன்பாட்டிற்காக காங்கோ ஜனநாயகக் குடியரசின் அதிகாரிகள் ஒப்புதல் அளித்ததாக *ராய்ட்டர்ஸ்* தெரிவித்துள்ளது. பின்னர் அவசரகால பயன்பாட்டிற்காக ஜின்னியோசு நைஜீரியாவால் அங்கீகரிக்கப்பட்டது.  
அதே ஆண்டு ஆகத்தில், ஜிஏவிஐ- இன் தலைமை நிர்வாக அதிகாரி சானியா நிஷ்தார், இந்த அமைப்பு ஏற்கனவே தங்கள் "முதல் பதில்வினை" நிதியின் ஒரு பகுதியாக 500 மில்லியன் டாலர் வரை ஒதுக்கியுள்ளது-இது முதலில் கோவிட்-19 தொற்றுநோய் பரவலின் போது அமைக்கப்பட்டது, இந்நிதி பெரும்பாலும் அரசாங்கங்கள் மற்றும் உலகளாவிய சுகாதார நிதியாளர்களின் நன்கொடைகள் மூலம் உருவாக்கப்பட்டு, பின்னர் புதிய சுகாதார அவசரநிலைகளுக்கு பதிலளிப்பதற்காக வைக்கப்பட்டது. இருப்பினும், உலக தடுப்பூசி இணக்க அமைப்பு (GAVI) மற்றும் ஐக்கிய நாடுகள் சிறுவர் நிதியம் (UNICEF) ஆகியவை தடுப்பூசியின் அளவுகளைத் தேவையின் அடிப்படையில் கேட்பு செய்து பாதிக்கப்பட்ட நாடுகளுக்கு விநியோகிக்கத் தொடங்குவதற்காக திடீர் நோய்ப்பரவல் வெடிப்பால் பாதிக்கப்பட்ட நாடுகளின் அலுவல்பூர்வ கோரிக்கைகளுக்காகவும், உலக சுகாதார அமைப்பின் குரங்கம்மை தடுப்பூசிகளின் உறுதியான ஒப்புதலுக்காகவும் காத்திருக்க வேண்டியுள்ளது என்று நிஷ்தார் கூறியுள்ளார். மத்திய மற்றும் கிழக்கு ஆப்பிரிக்கா உயிரிக்கிளை I குரங்கம்மை தயார்நிலை மற்றும் பதிலளிப்பு முயற்சிகளை ஆதரிக்க அமெரிக்கா முன்பாக 17 மில்லியன் அமெரிக்க டாலர் வழங்கியது என்றும் அமெரிக்க சுகாதார மற்றும் மனித சேவைகள் துறை கூறியது.  
ஆகஸ்ட் 16 அன்று, பவேரியன் நோர்டிக் ஒரு செய்திக்குறிப்பில், 12 முதல் 17 வயதுடைய இளம் பருவத்தினரையும் உள்ளடக்க ஜின்னியோஸ்/இம்வானெக்ஸின் ஒப்புதலின் நீட்டிப்பை ஆதரிப்பதற்காக ஐரோப்பிய மருந்துகள் நிறுவனத்திற்கு மருத்துவத் தரவை சமர்ப்பித்ததாக அறிவித்தது. இந்நிறுவனம் ஒரு சோதனையின் ஆரம்ப முடிவுகளை ஆதாரமாகக் குறிப்பிட்டிருந்தது-என்ஐஎச் இன் தேசிய ஒவ்வாமை மற்றும் தொற்று நோய்கள் நிறுவனங்களால் (என்ஐஏஐடி) -மேற்கூறிய வயது வரம்பில் சேர்க்கப்பட்ட 315 இளம் பருவத்தினரிடமும், 18 முதல் 50 வயதுக்குட்பட்ட 211 பெரியவர்களிடமும், இது இரண்டு நிலையான அளவுகளுடன் தடுப்பூசி போட்ட பிறகு இரண்டு வயதெல்லை உடையோரிடமும் நோயெதிர்ப்பு மறுமொழிகள் மற்றும் பாதுகாப்பு விவரக்குறிப்பு இரண்டும் ஒத்திருப்பதைக் காட்டுகிறது. அதே அறிக்கையில், பவேரிய நோர்டிக் 2 முதல் 12 வயதுடைய குழந்தைகளில் தடுப்பூசி பற்றிய ஆய்வு 2024 ஆம் ஆண்டின் பிற்பகுதியில் காங்கோ ஜனநாயகக் குடியரசு மற்றும் உகாண்டாவில் நடைபெறும் என்றும் கூறப்பட்டுள்ளது.  
ஆகஸ்ட் 19 அன்று, காங்கோ அரசாங்கம் நாற்பத்தொன்பது மில்லியன் டாலர்களின் மறுமொழித் திட்டத்தை அறிமுகப்படுத்தியது, விழிப்புணர்வு, குழுக்களை நிலைநிறுத்துதல் மற்றும் நோயாளிகளின் கவனிப்பு மற்றும் கூடுதல் தடுப்பூசிகளுக்காக காத்திருக்கிறது.
# 3-(முப்புளோரோமெத்தில்)அனிலின்

**3-(முப்புளோரோமெத்தில்)அனிலின்** (*3-(Trifluoromethyl)aniline*) என்பது CF<sub>3</sub>C<sub>6</sub>H<sub>4</sub>NH<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். அறியப்பட்டுள்ள மூன்று முப்புளோரோமெத்தில் அனிலின் மாற்றியங்களில் இதுவும் ஒன்றாகும். அரோமாட்டிக்கு அமீன்களாக வகைப்படுத்தப்படும் இவ்வகைச் சேர்மங்கள் நிறமற்ற நீர்மங்களாகும். இவற்றொடு தொடர்புடைய இருமெத்திலமினோ வழிப்பெறுதிகளும் அறியப்படுகின்றன.
# தெனோம் மக்களவைத் தொகுதி

தெனோம் மக்களவைத் தொகுதி 1994-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1995-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது.  
1995-ஆம் ஆண்டில் இருந்து தெனோம் மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.
# தெனோம் மக்களவைத் தொகுதி

## தெனோம் மாவட்டம்

தெனோம் மாவட்டம் என்பது சபா மாநிலம், உட்பகுதி பிரிவில் உள்ள ஒரு மாவட்டம் ஆகும். இந்த மாவட்டத்தின் தலைநகரம் தெனோம் நகரம். தெனோம் நிலப்பகுதி, முன்னர் காலத்தில் போர்ட் பர்ச் (*Fort Birch*) என்று அழைக்கப்பட்டது. பிரித்தானிய வடக்கு போர்னியோ நிறுவனத்தின் ஆளுநர் உட்போர்ட் பர்ச் (*North Borneo Governor Woodford Birch*) என்பவரின் பெயர் அந்த நகருக்கு வைக்கப்பட்டது.  
1904-ஆம் ஆண்டில் தெனோம் தொடருந்து நிலையத்தில் இருந்து பியூபோர்ட் தொடருந்து நிலையம் , மெலாலாப் தொடருந்து நிலையம்; ஆகிய நிலயங்களுக்கு வடக்கு போர்னியோ தொடருந்து பாதை (*North Borneo Railway Line*) முடிந்ததைத் தொடர்ந்து, போர்ட் பர்ச் என்பது "தெனோம்" என மறுபெயரிடப்பட்டது.
# தெனோம் மக்களவைத் தொகுதி

## தெனோம் மாவட்டம்

### தெனோம் நகரம்

தெனோம் நகரம், கோத்தா கினபாலுவில் இருந்து தெற்கே 176 கி.மீ. தொலைவிலும்; சபாவின் பிரபலமான இடங்களில் ஒன்றான லோங் பாசியா (*Long Pasia*) நகரில் இருந்து வடக்கே 145 கி.மீ. தொலைவிலும் அமைந்துள்ளது.
# தெனோம் மக்களவைத் தொகுதி

## தெனோம் மக்களவைத் தொகுதி

| தெனோம் நாடாளுமன்ற உறுப்பினர்கள் (1995 - 2023) |  |  |  |  |
| --- | --- | --- | --- | --- |
| 9-ஆவது மக்களவை | P158 | 1995-1999 | ராதன் மாலே
*(Raden Malleh)* | **** |
| 10-ஆவது மக்களவை | 1999-2004 | ரிசால்மான் அப்துல்லா
*(Rizalman Abdullah)* | ****
<small></small> |  |
| 11-ஆவது மக்களவை | P181 | 2004-2008 | ரயிமி உங்கி
''(Raime Unggi) |  |
| 13-ஆவது மக்களவை | 2013-2018 |  |  |  |
| 14-ஆவது மக்களவை | 2018-2022 | நூரித்தா சுவால்
*(Noorita Sual)* | ****
<small></small> |  |
| 15-ஆவது மக்களவை | 2022–தற்போது வரையில் | ரிதுவான் ருபின்
*(Riduan Rubin)* | **சுயேச்சை** | } |
# எம். என். கோவிந்தன் நாயர்

**எம். என். கோவிந்தன் நாயர்** (*M. N. Govindan Nair*) (10 டிசம்பர் 1910-27 நவம்பர் 1984) பிரபலமாக எம். என் என்று அழைக்கப்படும் இவர் இந்தியாவின் கேரள மாநிலத்தின் பத்தனம்திட்டா மாவட்டத்திலுள்ள பந்தளம் என்ற இடத்தில் பிறந்த பொதுவுடைமை அரசியல்வாதி ஆவார். இவர் **“கேரளாவின் குருசேவ்”** என்று அழைக்கப்படுகிறார்.
# எம். என். கோவிந்தன் நாயர்

## அரசியல் வாழ்க்கை

பட்டோம் பகுதியில் அமைக்கப்பட்டுள்ள நாயரின் சிலை]]
எம். என். அந்த பகுதியில் நடைபெற்ற சாதி எதிர்ப்பு போராட்டங்களில் தன்னை ஈடுபடுத்திக் கொண்டு தனது பொது வாழ்க்கையைத் தொடங்கினார். தனது ஆரம்ப நாட்களில் நாயர் சமூகச் சங்கத்துடனும் தொடர்பிலிருந்தார்.  
எம். என். கோவிந்தன் நாயர், சேவா கிராமம் சென்று ஜவகர்லால் நேரு உட்பட பல தேசியத் தலைவர்களைச் சந்தித்து தனது அரசியல் வாழ்க்கையில் ஊக்கத்தை பெற்றார். கேரளாவில் பொதுவுடமை இயக்கத்தில் சேர்ந்த இவர் பின்னர் இந்தியப் பொதுவுடைமைக் கட்சியின் முன்னணி தலைவர்களில் ஒருவராக இருந்தார்.  
இந்தியப் பொதுவுடமைக் கட்சியின் பொதுச் செயலாளராக இருந்த நாயர், இவரது பணிக்காலத்தின் கீழ் கேரளாவில் 1957இல் நடைபெற்ற பொதுத் தேர்தலில் கட்சி ஆட்சிக்கு வந்தது. நம்பூதிரிப்பாடு முதல் முதல்வரானார். 1964இல் கட்சி பிரிந்தபோது கோவிந்தன் நாயர் இந்தியப் பொதுவுடமைக் கட்சியிலேயே இருந்தார். நாடாளுமன்ற உறுப்பினராக இருந்த இவர் கேரளாவின் அமைச்சராகவும் பணியாற்றினார். 1967ஆம் ஆண்டு பொதுத் தேர்தலில் புனலூர் தொகுதியிலிருந்து கேரள சட்டப்பேரவைக்குத் தேர்ந்தெடுக்கப்பட்ட இவர், 1971ஆம் ஆண்டு பொதுத்தேர்வில் சடையமங்கலம் தொகுதியிலிருந்து மீண்டும் சட்டப்பேரவைக்குத் தேர்ந்தெடுக்கப்பட்டார். 1970 அக்டோபர் 4 முதல் 1977 மார்ச் 25 வரை செ. அச்சுத மேனன் அரசாங்கத்தில் நான்காவது கேரள சட்டபேரவையில் விவசாயம், போக்குவரத்து, மின்சாரம் மற்றும் வீட்டுவசதி போன்ற துறைகளுக்கு பொறுப்பு வகித்தார்.
# எம். என். கோவிந்தன் நாயர்

## அரசியல்

கேரளாவில் பல தீவிரமான மற்றும் முற்போக்கான கொள்கைகள் மற்றும் சட்டங்களை இயற்றுவதில் நாயர் முக்கியப் பங்கு வகித்தார்.  
1972 ஆம் ஆண்டில் வீடில்லாதவர்களுக்கு வீட்டுவசதி வழங்குவதை நோக்கமாகக் கொண்ட ‘இலட்சம் வீடு’ என்ற வீட்டுத் திட்டத்தைத் தொடங்குவதற்கு எம். என் பொறுப்பாக இருந்தார். இவரை கௌரவிக்கும் வகையில், இந்த திட்டம் இப்போது இவரது பெயரால் அழைக்கப்படுகிறது.  
ஐக்கிய முன்னணி அரசின் ஒரு பகுதியாக இருந்தபோது, கேரள தனியார் காடு (உடை மற்றும் ஒதுக்கீடு) சட்டம், 1971, மலபார் பிராந்தியத்தில் உள்ள தனியார் காடுகளை தேசியமயமாக்கியது. 1969 கேரள நிலச் சீர்திருத்தங்கள் (திருத்தச் சட்டம்) போன்ற சட்டங்களை இவர் முன்வைத்தார்.
# என். இ. பலராம்

**என். இ. பலராம்** (*N. E. Balaram*) (20 நவம்பர் 1919-16 ஜூலை 1994) இந்திய மாநிலமான கேரளாவின் பொதுவுடைமை இயக்கத்தின் நிறுவனத் தலைவர்களில் ஒருவர். இவர் ஒரு மார்க்சிய சித்தாந்தவாதியாகவும், இந்திய தத்துவ அறிஞராகவும் அறியப்பட்டார். மேலும் மலையாளத்தில் நன்கு அறியப்பட்ட இலக்கிய விமர்சகரான இவர் கேரளாவில் பொதுவுடைமை இயக்கத்தின் வரலாறு குறித்து எழுதினார். வரலாறு, மெய்யியல், அரசியல் மற்றும் இலக்கியம் ஆகியவற்றில் பல படைப்புகளையும் இவர் எழுதியுள்ளார்.  
இவர் உலக இலக்கியத்தின் ஆர்வமுள்ள வாசகராகவும், மலையாள இலக்கியத்தின் விமர்சகராகவும் இருந்தார். பொருளாதாரம், இயற்பியல், வரலாறு, தத்துவம், அரசியல் மற்றும் தொல்லியல் உள்ளிட்ட பல்வேறு தலைப்புகளில் பல புத்தகங்களை எழுதியுள்ளார். ஒருமுறை, அவர் பாளி மொழி நிபுணர் என்பதை முழுமையாக அறிந்த விஜயநகரத்தில் அகழ்வாராய்ச்சி நடத்திய தொல்லியல் ஆராய்ச்சியாளர்கள் குழுவுக்கு உதவ ஆந்திரப் பிரதேச முதலமைச்சரால் அழைக்கப்பட்டார். தனது கடைசி நாட்களில் பாரதிய ஜனதா கட்சியின் இந்துத்துவா கொள்கைகளை கடுமையாக எதிர்த்தார். மேலும் அவர்களின் நடவடிக்கைகளுக்கு எதிராக புத்தகங்களையும் கட்டுரைகளையும் எழுதினார். இவரது குரல் எப்போதும் மதிப்புமிக்க மற்றும் உண்மையான தகவல்களையும் தெளிவான பகுப்பாய்வையும் கொண்டிருப்பதால் எதிரிகளால் கூட கேட்கப்பட்டது.
# என். இ. பலராம்

## இறப்பு

பலராம், ஜூலை 16,1994 அன்று தனது 75 வயதில் மாரடைப்பால் இறந்தார். இவருக்கு ஒரு மனைவி மற்றும் நான்கு குழந்தைகள் இருந்தனர். இவரது மகள் கீதா நசீர், இந்தியப் பொதுவுடைமைக் கட்சி அரசியல்வாதியும், பத்திரிகையாளரும் மற்றும் எழுத்தாளரும் ஆவார்.
# ஜமீலா பிரகாசம்

**ஜமீலா பிரகாசம்** (*Jameela Prakasam*) ஓர் இந்திய அரசியல்வாதியாவார். இவர் 13வது கேரள சட்டப்பேரவை உறுப்பினராக இருந்தார். இவர் ஜனதா தளம் (சமயச்சார்பற்ற) கட்சியின் உறுப்பினராக கோவளம் தொகுதியை பிரதிநிதித்துவப்படுத்தினார்.
# ஜமீலா பிரகாசம்

## தொழில் வாழ்க்கை

1972 ஆம் ஆண்டில் கேரளப் பல்கலைக்கழக மாணவர் அமைப்பின் துணைத் தலைவராக அரசியலில் நுழைந்தார். திருவனந்தபுரம் கிளையில் உள்ள திருவாங்கூர் ஸ்டேட் வங்கியின் துணைப் பொது மேலாளராக பணியாற்றினார். மார்ச் 2011 இல், இவர் தானாக முன்வந்து சேவையிலிருந்து ஓய்வு பெற்று முழுநேர அரசியல்வாதியாகவும் ஆர்வலராகவும் ஆனார்.
# ஜமீலா பிரகாசம்

## சொந்த வாழ்க்கை

ஜமீலா, 1957 ஆம் ஆண்டு மே மாதம் 19 ஆம் தேதி ஆர். பிரகாசம் மற்றும் லில்லி பிரகாசம் ஆகியோரின் மகளாகப் பிறந்தார். இவர் முனைவர் நீலலோகிததாசன் நாடார் என்பவரை மணந்தார். இவர்களுக்கு இரண்டு மகள்கள் உள்ளனர். இவரது மூத்த மகள் தீப்தி தலைமைச் செயலகத்தில் பணிபுரிகிறார். விக்ரம் சாராபாய் விண்வெளி மையத்தில் பணிபுரிந்த இளம் விஞ்ஞானியான இவரது இளைய மகள் திவ்யா 2010 ஆகஸ்ட் 29 அன்று தற்கொலை செய்து கொண்டார்.
# டெட்ராகுளோரோயெத்திலீன் ஆக்சைடு

**டெட்ராகுளோரோயெத்திலீன் ஆக்சைடு** (*Tetrachloroethylene oxide*) என்பது C<sub>2</sub>Cl<sub>4</sub>O என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். ஆலசனேற்றம் அடைந்த எப்பாக்சைடு சேர்மமான இது பெர்குளோரோயெத்திலீன் ஆக்சைடு, டெட்ராகுளோரோ ஆக்சிரேன் என்ற பெயர்களாலும் இச்சேர்மம் அடையாளப்படுத்தப்படுகிறது. எத்திலீன் ஆக்சைடின் பெர்குளோரினேற்றம் அடைந்த ஒப்புமையாகக் கருதப்படும் இச்சேர்மம் டெட்ராகுளோரோயெத்திலீன் வளர்சிதைமாற்ற வேதிப்பொருளாக முன்மொழியப்படுகிறது. டெட்ராகுளோரோயெத்திலீன் ஆக்சைடு மிகவும் நிலைப்புத்தன்மை கொண்டது ஆனால் அதிக வெப்பநிலையில் முக்குளோரோ அசிட்டைல் குளோரைடு சேர்மமாக மறுசீரமைக்கப்படுகிறது.
# டெட்ராகுளோரோயெத்திலீன் ஆக்சைடு

## தயாரிப்பு

முதன்முதலில் ஆங்கில வேதியியலாளர் பிரடெரிக்கு வில்லியம் கிர்க்பிரைடு 1940 ஆம் ஆண்டில் டெட்ராகுளோரோயெத்திலீன் ஆக்சைடு சேர்மத்தை தயாரித்தார். டெட்ராகுளோரோயெத்திலீனில் உள்ள குளோரினுடன் ஆக்சிசனை சேர்த்து இக்கலவையை புற ஊதா ஒளிக்கு வெளிப்படுத்துவதன் மூலம் பிரடெரிக்கு வில்லியம் இதை தயாரித்தார்.  
டெட்ராகுளோரோயெத்திலீனை புற ஊதா ஒளியின் கீழ் நேரடியாக ஆக்சிசனேற்றம் செய்தும் டெட்ராகுளோரோயெத்திலீன் ஆக்சைடு தயாரிக்கப்படுகிறது.
# டெட்ராகுளோரோயெத்திலீன் ஆக்சைடு

## வினைகள்

பெரும்பாலான எப்பாக்சைடுகள் பலபடியாவது போல, டெட்ராகுளோரோயெத்திலீன் ஆக்சைடு பலபடியாகாது.  
பாதரசம்(II) குளோரைடு வினையூக்கியின் முன்னிலையில் டெட்ராகுளோரோயெத்திலீன் ஆக்சைடு மெத்தனாலுடன் வினைபுரிகிறது. இவ்வினையில் மெத்தில்முக்குளோரோ அசிட்டேட்டும் ஐதரசன் குளோரைடும் உருவாகின்றன:  
:C<sub>2</sub>Cl<sub>4</sub>O + CH<sub>3</sub>OH -> CH<sub>3</sub>O(CO)CCl<sub>3</sub> + HCl  
மெத்தனாலிக் பொட்டாசியம் ஐதராக்சைடுடன் டெட்ராகுளோரோயெத்திலீன் ஆக்சைடு வினைபுரிந்து பொட்டாசியம் ஆக்சலேட்டைக் கொடுக்கிறது. இது நீர்த்த அமிலம் அல்லது காரக் கரைசல்களால் மெதுவாக சிதைந்து, கார்பன் மோனாக்சைடு, கார்பன் டை ஆக்சைடு மற்றும் ஐதரசன் குளோரைடு ஆகியவற்றைக் கொடுக்கிறது. இடைநிலை ஆக்சாலில் குளோரைடு மேலும் சிதைவடைவது இதற்கு காரணமாக இருக்கலாம்.
# டெட்ராகுளோரோயெத்திலீன் ஆக்சைடு

## இதையும் காண்க

- குளோரோயெத்திலீன் ஆக்சைடு
# பேதோங்தான் சினவத்ரா

**பேதோங்தான் சினவத்ரா** (*Paetongtarn Shinawatra*, ; Phaethongthan Chinnawat; பிறப்பு: 21 ஆகத்து 1986) என்பவர் தாய்லாந்து அரசியல்வாதியும் தொழிலதிபரும் ஆவார். இவர் 2024 ஆகத்து முதல் தாய்லாந்துப் பிரதமராகப் பதவியில் உள்ளார். 2023 ஆம் ஆன்டு முதல் புவா தாய் கட்சித் தலைவராகவும் இருந்து வருகிறார். சினவத்ரா அரசியல் குடும்பத்தின் ஓர் உறுப்பினரான இவர், 2001 முதல் 2006 வரை பிரதமராகப் பணியாற்றிய தக்சின் சினவத்ராவின் இளைய மகளும், 2011 முதல் 2014 வரை பிரதமராக இருந்த யிங்லக் சினவத்ராவின் மருமகளும் ஆவார். தாய்லாந்து வரலாற்றில் மிக இளம் வயதில் பிரதமராக பதவியேற்றவரும், இரண்டாவது பெண் பிரதமரும் ஆவார்.  
2024 ஆகத்து 14 அன்று தாய்லாந்தின் அரசியலமைப்பு நீதிமன்றத்தால் சிரெத்தா தவசின் பிரதமர் பதவியில் இருந்து நீக்கப்பட்டதைத் தொடர்ந்து, அவருக்குப் பின் பேதோங்தான் சினவத்ரா புவா தாய் கட்சியால் பரிந்துரைக்கப்பட்டார். அவரது நியமனம் ஆகத்து 16 அன்று நாடாளுமன்றத்தால் அங்கீகரிக்கப்பட்டது.
# இலிங்கபுரம்

**இலிங்கபுரம்** (Lingapuram) என்பது இந்திய மாநிலமான ஆந்திராவின் பாலநாடு மாவட்டத்தில் உள்ள ஒரு கிராமமாகும். இக்கிராமம் குண்டூர் வருவாய் பிரிவின் அமராவதி மண்டலத்தில் அமைந்துள்ளது. இலிங்கபுரம் கிராமம் ஆந்திரப் பிரதேச தலைநகர் மண்டலத்தின் ஒரு பகுதியாக ஆந்திரப் பிரதேச தலைநகர் மண்டல மேம்பாட்டு ஆணையத்தின் அதிகார வரம்பின் கீழ் செயல்படுகிறது.
# இலிங்கபுரம்

## புவியியல்

இலிங்கபுரம் அமராவதி மண்டல தலைமையகத்தின் தென்மேற்கில், 16.45 °வ 80.37 °கி/ என்ற அடையாள ஆள்கூறுகளில் 582 எக்டேர் (1,440 ஏக்கர்) பரப்பளவில் பரவியுள்ளது.
# இலிங்கபுரம்

## மக்கள்தொகை

2011 ஆம் ஆண்டு மேற்கோள்ளப்பட்ட இந்திய மக்கள் தொகை கணக்கெடுப்பின்படி, இலிங்கபுரத்தின் மக்கள் தொகை 4,068 ஆகும். அப்போதைய மொத்த மக்கள் தொகையில், 2,008 ஆண்களும் 2,058 பெண்களும் இருந்தனர். பாலின விகிதம் 1000 ஆண்களுக்கு 1026 பெண்கள் என்ற விகிதத்தில் இருந்தது. 0 முதல் 6 வயதுக்குட்பட்டவர்களாக 480 குழந்தைகள் இருந்தனர். குழந்தைகள் பாலின விகிதம் 1000 சிறுவர்களுக்கு 959 சிறுமிகள் என்ற அளவிலும் சராசரி கல்வியறிவு விகிதம் 2,041 கல்வியறிவு பெற்றவர்களுடன் 56.95% ஆக இருந்தது.
# இலிங்கபுரம்

## அரசும் அரசியலும்

இலிங்கபுரம் கிராமம் பஞ்சாயத்து ராச்சு நிறுவனங்களின் இடைநிலை மட்டத்தில் *அமராவதி மண்டல் பரிசத்தால்* நிர்வகிக்கப்படுகிறது.
# இலிங்கபுரம்

## கல்வி

2018 -2019 ஆம் கல்வியாண்டிற்கான பள்ளி தகவல் அறிக்கையின்படி, இலிங்கபுரம் கிராமத்தில் மொத்தம் 4 ஊராட்சி ஒன்றியங்கள் இருந்தன.
# சிறீ பொட்டி சிறீராமுலு பேருந்து நிலையம்

**சிறீ பொட்டி சிறீராமுலு பேருந்து நிலையம்** (*Sri Potti Sriramulu bus station*) ஆந்திரப் பிரதேசத்தின் மேற்கு கோதாவரி மாவட்டத்தில் உள்ள 46 மண்டலங்களில் ஒன்றான பாலகொல்லு நகரத்தில் அமைந்துள்ளது. இப்பேருந்து நிலையம் ஆந்திர பிரதேச மாநில சாலை போக்குவரத்து கழகத்திற்கு சொந்தமானதாகும். மாவட்டத்தில் உள்ள முக்கிய பேருந்து நிலையங்களில் இதுவும் ஒன்றாகும். மாவட்டத்தில் உள்ள அனைத்து நகரங்கள், கிராமங்கள் மற்றும் மாநிலத்திற்கு அருகிலுள்ள நகரங்களுக்கும் இங்கிருந்து பேருந்து சேவைகள் உள்ளன.
# பரமகன்ச மண்டலி

**பரமகன்ச மண்டலி** (*Paramahansa Mandali*) என்பது 1849 ஆம் ஆண்டில் பம்பாயில் நிறுவப்பட்ட ஒரு இரகசிய சமூக-மதக் குழுவாகும், மேலும் இது 1844 ஆம் ஆண்டில் சூரத்தில் கண்டுபிடிக்கப்பட்ட மானவ் தர்ம சபாவுடன் நெருக்கமான தொடர்பையுடையது. இது துர்காராம் மெஹ்தாஜி, தடோபா பாண்டுரங் மற்றும் அவரது நண்பர்கள் குழுவால் தொடங்கப்பட்டது. மானவ் தர்ம சபாவை விட்டு வெளியேறிய பிறகு தடோபா பாண்டுரங் இந்த அமைப்பின் தலைமையை ஏற்றார். 1848 ஆம் ஆண்டில் மானவ் தர்ம சபாவிற்காக தர்ம விவேச்சனிலும், பரமஹன்ச மண்டலிக்காக "பரமஹன்ஸிக் பிரம்ம்யாதர்மாவிலும்" தனது கொள்கைகளை கோடிட்டுக் காட்டினார். இது ஒரு இரகசிய சமூகமாக செயல்பட்டது.1860-ஆம் ஆண்டில் அதன் இருப்பு வெளிப்படுத்தப்பட்டது அதன் அழிவை விரைவுபடுத்தியது என்று நம்பப்படுகிறது.  
இது 1849 ஆம் ஆண்டில் நிறுவப்பட்ட மகாராட்டிராவின் முதல் சமூக-மத அமைப்பாகும். இந்த மாண்ட்லியின் நிறுவனர்கள் ஒரே கடவுளை நம்பினர். இவர்கள் முதன்மையாக சாதி விதிகளை மீறுவதில் ஆர்வமாக இருந்தனர். இவர்களின் கூட்டங்களில் தாழ்த்தப்பட்ட சாதியினரால் சமைக்கப்பட்ட உணவை உறுப்பினர்கள் எடுத்துக் கொண்டனர். பெண்கள் கல்வி மற்றும் விதவை மறுமணத்தையும் மண்டலி ஆதரித்தது.
# தாமிரம் சாலிசிலேட்டு

**தாமிரம் சாலிசிலேட்டு** (*Copper salicylate*) என்பது தாமிரம்(II) அயனியும் சாலிசிலேட்டும் சேர்ந்த சேர்மங்களைக் குறிக்கும். தாமிரம் சாலிசிலேட்டு பல சேர்மங்களைக் கொண்ட கலவைகளின் வரம்பை விவரிக்கிறது. அவை பொதுவாக நீல நிறத்தில் இருக்கும். எளிய தாமிர சாலிசிலேட்டு இனங்களில் பின்வருவன அடங்கும்:  
:*Cu(O<sub>2</sub>C<sub>6</sub>H<sub>4</sub>OH)<sub>2</sub>(H<sub>2</sub>O)<sub>2</sub>·H<sub>2</sub>O  
:*Cu<sub>2</sub>(2O<sub>2</sub>C<sub>6</sub>H<sub>4</sub>OH)<sub>4</sub>(H<sub>2</sub>O)<sub>2</sub>·L) (L = பலதரப்பட்ட கரைப்பான்)  
தாமிர(II) சாலிசிலேட்டுகளின் பல கூட்டுசேர் பொருள்கள் அமீன்கள் மற்றும் நேரியல்-பல்லினவளைய ஈந்தணைவிகளுடன் அறியப்படுகின்றன.
# தம்பட்டி

**தம்பட்டி** (*Thambatty*) என்பது இந்தியாவின் தமிழ்நாட்டில் உள்ள உதகமண்டத்திலிருந்து 11 கி. மீ. தொலைவில் உள்ள ஒரு மலைக் கிராமமாகும். இது மலைகள் மற்றும் தேயிலைத் தோட்டங்களால் சூழப்பட்டுள்ளது. நல்ல பயிர்களைக் கொண்ட தேயிலைத் தோட்டங்கள், செம்புற்று வயல்கள் மற்றும் காய்கறி சாகுபடி தோட்டங்கள் இந்த கிராமத்தில் உள்ளன. இயற்கைக்கு அழகு மிகுந்த இங்குத் திரைப்பட படப்பிடிப்புகள் பல நடந்துள்ளன.  
கிராமத்தின் மையப்பகுதியில் கோவில்கள் உள்ளன. ஒவ்வொரு ஆண்டும் மக்கள் தம்பட்டியில் வசந்தகால திருவிழாவான மாரியம்மன் கோவிலில் ஹப்பாவைக் கொண்டாடுகிறார்கள். கல்வி மற்றும் வேலைக்காக இந்தியாவிலும் உலகிலும் சிதறிக்கிடந்த தம்பட்டியினர் இந்த திருவிழாவைக் கொண்டாடத் திரும்புகின்றனர். வழிபாடு மற்றும் கடவுளின் ஆசீர்வாதங்களுக்குப் பிறகு, இந்த ஹப்பா படுகா பாடல்கள், மசுதி படகா நடனம், படகா நாடகம், சுவையான உணவு மற்றும் பானங்கள் மற்றும் சமுதாய விழாவாகக் கொண்டாடுகின்றனர். வீட்டில் தயாரிக்கப்படும் உணவுகளான "துபடிட்டு" (மைதா மற்றும் நெய்யில் தயாரிக்கப்படும் "ரவா லட்டு", கலவை, வடை பாயசம் போன்றவை) இந்த திருவிழாவின் போது சிறப்பு வாய்ந்தவை.
# தம்பட்டி

## கல்வி

- ஊராட்சி ஒன்றிய நடுநிலைப் பள்ளி
# பென்சியாங்கான் மக்களவைத் தொகுதி

|-
| 12-ஆவது மக்களவை || 2008-2013 || rowspan=2| ஜோசப் குரூப்
*(Joseph Kurup)*
|-
| 13-ஆவது மக்களவை || 2013-2018
|-
| | 14-ஆவது மக்களவை || 2018 || | ஆர்தர் ஜோசப் குரூப்
*(Arthur Joseph Kurup)*
|-
|2018-2020
|bgcolor= | ****
|-
|2020–2022
| | ****
<small></small>}}
|-
| 15-ஆவது மக்களவை || 2022–தற்போது வரையில்
|}
# கன்னோஜ் மக்களவைத் தொகுதி

**கன்னோஜ் மக்களவைத் தொகுதி** (*Kannauj Lok Sabha constituency*) என்பது உத்தரப்பிரதேசத்தில் உள்ள 80 மக்களவை தொகுதிகளுள் ஒன்றாகும்.
# கன்னோஜ் மக்களவைத் தொகுதி

## சட்டமன்றப் பிரிவுகள்

| 196 | சிப்ரமோ | கன்னாஜ் | அர்ச்சனா பாண்டே | பாஜக |
| --- | --- | --- | --- | --- |
| 197 | திர்வா | கைலாஷ் சிங் ராஜ்புத் | பாஜக |  |
| 198 | கன்னௌஜ் (ப.இ.) | அசிம் அருண் | பாஜக |  |
| 202 | பிதூனா | ஔரையா | ரேகா வர்மா | சக |
| 205 | ரசுலாபாத் (SC) | கான்பூர் தேஹத் | பூனம் சங்கவர் | பாஜக |
# கன்னோஜ் மக்களவைத் தொகுதி

## நாடாளுமன்ற உறுப்பினர்கள்

| 1967 | ராம் மனோகர் லோகியா | சம்யுக்தா சோசலிச கட்சி |  |
| --- | --- | --- | --- |
| 1971 | சத்ய நாராயண் மிசுரா | இந்திய தேசிய காங்கிரசு |  |
| 1977 | ராம் பிரகாசு திரிபாதி | ஜனதா கட்சி |  |
| 1980 | சோட்டே சிங் யாதவ் | மதச்சார்பற்ற ஜனதா கட்சி |  |
| 1984 | சீலா தீக்சித் | இந்திய தேசிய காங்கிரசு |  |
| 1989 | சோட்டே சிங் யாதவ் | ஜனதா தளம் |  |
| 1991 | ஜனதா கட்சி |  |  |
| 1996 | சந்திர பூசண் சிங் | பாரதிய ஜனதா கட்சி |  |
| 1998 | பிரதீப் யாதவ் | சமாஜ்வாதி கட்சி |  |
| 1999 | முலாயம் சிங் யாதவ் |  |  |
| 2000^ | அகிலேஷ் யாதவ் |  |  |
| 2004 |  |  |  |
| 2009 |  |  |  |
| 2012^ | திம்பிள் யாதவ் |  |  |
| 2014 |  |  |  |
| 2019 | சுப்ரத் பதக் | பாரதிய ஜனதா கட்சி |  |
| 2024 | அகிலேஷ் யாதவ் | சமாஜ்வாதி கட்சி | } |
^ இடைத்தேர்தல்
# கே. எம். ஜார்ஜ்

**கே. எம். ஜார்ஜ்** (*K. M. George*) (18 ஜனவரி 1919-11 டிசம்பர் 1976) கேரள மாநிலத்தைச் சேர்ந்த இந்திய அரசியல்வாதி ஆவார். இவர் இந்தியா அரசியல் கட்சியான கேரள காங்கிரசின் நிறுவனர் தலைவர்.
.]]
கே. எம். ஜார்ஜ் இந்திய தேசிய காங்கிரசு கட்சியில் தனது அரசியல் வாழ்க்கையைத் தொடங்கினார். 1964இல் பி. டி. சாக்கோ இறந்த பிறகு, கொந்தளிப்பான சூழ்நிலையில், கே. எம். ஜார்ஜ் தலைமையில் 15 சட்டமன்ற உறுப்பினர்கள் காங்கிரஸ் கட்சிக்கு அளித்த ஆதரவை விலக்கிக் கொண்டு, சட்டசபையில் ஒரு தனி குழுவாக அமர்ந்து, ஆர். சங்கர் அமைச்சரவையை கவிழ்த்த்னர். பின்னர், கோட்டயத்தில் இவரது தலைமையில் கேரள காங்கிரசு என்ற புதிய அரசியல் கட்சியை உருவாக்கினர்.
# கே. எம். ஜார்ஜ்

## சொந்த வாழ்க்கை

ஜார்ஜ் 1919 ஜனவரி 18 அன்று மூவாற்றுப்புழை என்ற ஊரில் பிறந்தார். மார்த்தம்மா படிஞ்சரேக்கரா என்பவரை மணந்த இவருக்கு ஐந்து குழந்தைகள் உள்ளனர். அவர்களில் ஒருவர் கே. பிரான்சிஸ் ஜார்ஜ், இந்திய நாடாளுமன்றத்தில் இரண்டு முறை இடுக்கி மக்களவைத் தொகுதியை பிரதிநிதித்துவப்படுத்தியுள்ளார். ஜார்ஜ் 1976 டிசம்பர் 11 அன்று செ. அச்சுத மேனனின் அமைச்சரவையில் அமைச்சராக பணியாற்றியபோது இறந்தார்.
# பிரான்சிசு ஜார்ஜ் (அரசியல்வாதி)

**கே. பிரான்சிஸ் ஜார்ஜ்** (**K. Francis George) ஓர் இந்திய அரசியல்வாதியான இவர்** கேரள காங்கிரசு கட்சி உறுப்பினராக உள்ளார். தற்போது கோட்டயம் மக்களவைத் தொகுதியைப் பிரதிநிதித்துவப்படுத்தி 18வது மக்களவையில் உறுப்பினராக உள்ளார். கேரளாவின் இடுக்கி மக்களவைத் தொகுதியை பிரதிநிதித்துவப்படுத்தும் பதின்மூன்றாவது மற்றும் பதினான்காவது மக்களவை உறுப்பினராக இருந்தார். இவர் முன்பு கேரள காங்கிரசு (எம். ஐ. ஏ) மற்றும் தனது முன்னாள் கட்சியான ஜனதிபதியா கேரள காங்கிரசின் தலைவராக இருந்தார்.
# பிரான்சிசு ஜார்ஜ் (அரசியல்வாதி)

## அரசியல் வாழ்க்கை

2016 சட்டமன்றத் தேர்தலுக்கு முன்பு, இவர் கேரள காங்கிரசை விட்டு வெளியேறி, ஜனாதிபதியா கேரள காங்கிரசு என்ற புதிய கட்சியை உருவாக்கினார். இந்தக் கட்சி இடதுசாரி ஜனநாயக முன்னணியுடன் இணைந்தது. மேலும் இவர் 2016 கேரள சட்டமன்றத் தேர்தலில் இடுக்கி தொகுதியில் போட்டியிட்டார். இருப்பினும் தேர்தலில் தற்போதைய சட்டமன்ற உறுப்பினர் ரோஷி அகஸ்டைனிடம் தோல்வியடைந்தார். 2020 ஆம் ஆண்டில், இவர் ஜனாதிபதியா கேரள காங்கிரசை விட்டு வெளியேறி மீண்டும் கேரள காங்கிரசில் சேர்ந்தார். 2021 தேர்தலில் இடுக்கி தொகுதியில் இருந்து ஐக்கிய ஜனநாயக முன்னணியின் வேட்பாளராக போட்டியிட்டார். ஆனால் மீண்டும் ரோஷி அகஸ்டினிடம் தோல்வியடைந்தார்.  
பிரான்சிஸ் ஜார்ஜ், வெளிநாட்டுக் கொள்கை, பாதுகாப்பு, தொழில் மற்றும் வர்த்தகம் தொடர்பான நாடாளுமன்றக் குழுக்களில் இருந்துள்ளார். கோட்டயம் நாடாளுமன்றத் தொகுதிக்கான ஐக்கிய ஜனநாயகக் கூட்டணி வேட்பாளராக போட்டியிட்ட இவர் வெற்றி பெற்றார்.
# பிரான்சிசு ஜார்ஜ் (அரசியல்வாதி)

## சொந்த வாழ்க்கை

பிரான்சிஸ் பெங்களூரில் உள்ள கிறிஸ்து கல்லூரியில் பட்டம் பெற்றார். திருவனந்தபுரத்தில் உள்ள சட்ட அகாதமியில் சட்டத்தில் பட்டம் பெற்றுள்ளார். முன்பு வங்கியாளராகவும் இருந்தார்.  
இவர் கேரள காங்கிரசு கட்சியின் நிறுவனர் கே. எம். ஜார்ஜின் மகன் ஆவார். பிரான்சிஸ் ஜார்ஜ் சைனி செட்டிசெரில் என்பவரை மணந்தார். இவர்களுக்கு கே. எஃப். ஜார்ஜ், கே. எஃப் ஜோஸ் மற்றும் கே. எஃப் ஜேக்கப் என்ற மூன்று குழந்தைகள் உள்ளனர்.
# பிலிப்பீனிய பருந்து கழுகு

**பிலிப்பீனிய பருந்து கழுகு** (*Philippine hawk-eagle*) அல்லது **வடக்கு பிலிப்பீனிய பறவை கழுகு** (*Nissetus philippensis-நிசேட்டசு பிலிப்பென்சிசு*) என்பது *அசிபிட்ரிடே* குடும்பத்தைச் சேர்ந்த ஒரு பறவை சிற்றினமாகும். பல வகைப்பாட்டியல் வல்லுநர்கள் பின்சுகர் பருந்து கழுகு எனும் துணையினத்தைச் சிற்றின நிலைக்கு உயர்த்தியதாகக் கருதுகின்றனர். இது பிலிப்பீன்சில் மட்டுமே காணப்படும் அகணிய உயிரி ஆகும். இதன் இயற்கையான வாழிடம் வெப்ப மண்டல ஈரமான தாழ் நிலக் காடுகள் ஆகும். இது வாழிட இழப்பு மற்றும் வேட்டையாடல் ஆகியவற்றால் அச்சுறுத்தப்படுகிறது.
# பிலிப்பீனிய பருந்து கழுகு

## வாழிடம்

பிலிப்பீனிய பருந்து கழுகு முதன்மை மற்றும் இரண்டாம் நிலை காடுகளில் வாழ்கிறது. அவ்வப்போது தாழ் நிலங்களிலிருந்து மலைச் சரிவுகள் மற்றும் சாகுபடி நிலங்களில் காணப்படும். பெரும்பாலான பதிவுகள் கடல் மட்டத்திலிருந்து 1,000 மீட்டருக்கும் கீழான இடங்களில் இருப்பதாகக் கூறுகின்றன.
# பிலிப்பீனிய பருந்து கழுகு

## பாதுகாப்பு

பன்னாட்டு இயற்கைப் பாதுகாப்புச் சங்கத்தின் செம்பட்டியலில் பிலிப்பீனிய பருந்து கழுகு அருகிய இனமாக மதிப்பிட்டுள்ளது. இதன் எண்ணிக்கை 400 முதல் 600 முதிர்ச்சியடைந்த பறவைகள் என்று மதிப்பிடப்பட்டுள்ளது. இதன் எண்ணிக்கை இன்னும் குறைந்து வருகிறது. இந்தச் சிற்றினத்தின் முக்கிய அச்சுறுத்தல், மரங்களை வெட்டுதல், விவசாய மாற்றம் மற்றும் சுரங்க நடவடிக்கைகள் ஆகியவற்றின் விளைவாக வன வாழ்விடங்களை மொத்தமாக அகற்றுவதன் மூலம் ஏற்படும் வாழ்விட இழப்பு ஆகும். இது உணவு மற்றும் செல்லப்பிராணி வர்த்தகத்திற்காக வேட்டையாடப்படுகிறது.  
இது மகிலிங் மலைத் தேசியப் பூங்கா, இசாரோக் மலைத் தேசியப் பூங்கா, கல்பாரியோ-படபாத் இயற்கை பூங்கா, வடக்கு சியரா மாட்ரே இயற்கை பூங்கா மற்றும் பதான் தேசியப் பூங்கா உள்ளிட்ட சில பாதுகாக்கப்பட்ட பகுதிகளில் காணப்படுகிறது. இருப்பினும், பிலிப்பீன்சின் பெரும்பாலான பகுதிகளைப் போலவே, மரம் வெட்டுதல் மற்றும் வேட்டையாடுதல் ஆகியவற்றிலிருந்து பாதுகாப்பு மற்றும் அமலாக்கம் குறைவாக உள்ளது.  
முன்மொழியப்பட்ட பாதுகாப்பு நடவடிக்கைகளில் இனங்கள் அறியப்பட்ட பகுதியில் ஆய்வுகள் மற்றும் முறையான பாதுகாப்பை முன்மொழிவது அடங்கும். உயிரினங்களின் சூழலியல், குறிப்பாக வரம்பின் அளவு மற்றும் உலகளாவிய எண்ணிக்கை மதிப்பீட்டைத் தெரிவிக்கவும், வாழ்விட துண்டாக்கத்தின் தாக்கத்தை மதிப்பிடவும் உதவும் சிதறல் திறனைப் பற்றி ஆய்வு தேவைப்படுகின்றது. வேட்டையாடுதல் மற்றும் வர்த்தகத்தைக் கட்டுப்படுத்த ஏற்படுத்தப்பட்ட சட்டங்களை மிகவும் திறம்பட அமல்படுத்துவதை ஊக்குவித்தல். பிலிப்பீன்சில் காடுகளின் இழப்பை மதிப்பீடு செய்து, இனங்களின் வீழ்ச்சியின் விகிதம் மற்றும் இதன் மக்கள்தொகையினை அளவிடவும், உள்ளூர் மக்களை நேர்காணல் செய்வதன் மூலமும் வனவிலங்கு சந்தைகளுக்குச் செல்வதன் மூலமும் வேட்டை மற்றும் வர்த்தகத்தை ஆராய்ச்சியினை மேற்கொள்ள முன்மொழிவு தெரிவிக்கப்பட்டுள்ளது.
# இசுட்ரோன்சியம் புரோமைடு

## கட்டமைப்பு

அறை வெப்பநிலையில், இசுட்ரோன்சியம் புரோமைடு ஒரு நாற்கோணக அலகு செல் மற்றும் P4/n என்ற இடக்குழுவும் கொண்ட படிக அமைப்பை ஏற்றுக்கொள்கிறது. இந்த கட்டமைப்பு α-SrBr<sub>2</sub> வடிவம் குறிப்பிடப்படுகிறது மற்றும் EuBr<sub>2</sub>, USe<sub>2</sub> கட்டமைப்புகளுடன் ஒத்த கட்டமைப்பைக் கொண்டுள்ளது. ஆரம்பத்தில் இசுட்ரோன்சியம் புரோமைடின் கட்டமைப்பு PbCl<sub>2</sub> வகையைச் சேர்ந்ததாக தவறாகப் புரிந்து கொள்ளப்பட்டது. ஆனால் இது பின்னர் சரி செய்யப்பட்டது. 930 கெல்வின் (657 °செல்சியசு) வெப்பநிலையில் இசுட்ரோன்சியம் புரோமைடு உருகும்.
# அந்தமான் வாத்து

**அந்தமான் வாத்து** (*அனாசு அல்போகுலாரிசு*) என்பது வங்காள விரிகுடாவில் உள்ள அந்தமான் தீவுக்கூட்டத்தில் காணப்படும் ஒரு வாத்து சிற்றினமாகும். இந்தச் சிற்றினம் முன்பு சுந்தா வாத்தின் துணையினமாகக் கருதப்பட்டது.
# அந்தமான் வாத்து

## வகைப்பாட்டியல்

அந்தமான் வாத்து குறித்து முதல் முறையான விளக்கம் 1873ஆம் ஆண்டில் இங்கிலாந்து பறவையியலாளர் ஆலன் ஆக்டவியன் ஹியூம் என்பவரால் *மாரேகா அல்போகுலாரிசு* என்ற இருசொற் பெயரில் பதிவுச்செய்யப்பட்டது. இது இப்போது *அனாசு* பேரினத்தில் உள்ள பல வாத்துச் சிற்றினங்களுடன் வைக்கப்பட்டுள்ளது. இது முன்பு இந்தோனேசியாவில் காணப்படும் சுந்தா வாத்து (*அனாசு கிபரிப்ரான்சு*) சிற்றினத்தின் துணையினமாக கருதப்பட்டது. 1995-98-இல் நடத்தப்பட்ட ஒரு கணக்கெடுப்பில் 500 முதல் 600 வாத்துக்கள் இருப்பதாக மதிப்பீடு செய்யப்பட்டது. மேலும் 674 வாத்துக்கள் உள்ளது 2005-இல் கணக்கிடப்பட்டது. கடந்த சில தசாப்தங்களாக இவற்றின் எண்ணிக்கை அதிகரித்து வருகிறது. 2014ஆம் ஆண்டில் 1,000க்கும் மேற்பட்ட எண்ணிக்கையிலான வாத்துகள் காணப்படுவதாக மதிப்பிடப்பட்டது. இவை முன்பு மரப் பொந்துகளில் இனப்பெருக்கம் செய்வதாகக் கருதப்பட்டன. ஆனால் சமீபத்திய ஆய்வுகளில் எந்த ஆதாரமும் இது தொடர்பாகக் கிடைக்கவில்லை. இவை முக்கியமாக மெல்லுடலிகள் மற்றும் கணுக்காலிகளை உணவாகக் கொள்கின்றன.
# பெலுரான் மக்களவைத் தொகுதி

பெலுரான் மக்களவைத் தொகுதி 1984-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1995-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது.  
1995-ஆம் ஆண்டில் இருந்து பெலுரான் மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.
# பெலுரான் மக்களவைத் தொகுதி

## தெலுபிட் மாவட்டம்

தெலுபிட் மாவட்டம் என்பது சபா மாநிலம், சண்டக்கான் பிரிவில் உள்ள ஒரு மாவட்டம் ஆகும். இந்த மாவட்டத்தின் தலைநகரம் தெலுபிட் நகரம். முன்பு பெலூரான் மாவட்டத்தின் ஒரு பகுதியாக இந்த மாவட்டம் இருந்தது.  
தெலுபிட் மாவட்டத்தில் முதன்முதலில் 1940-ஆம் ஆண்டுகளில் முதல் குடியேற்றம் நடந்தது. இரண்டாம் உலகப் போரின் போது சண்டாக்கான் மரண அணிவகுப்பிற்கான (*Sandakan Death Marches*) முக்கியப் பாதையாகவும் இருந்தது.  
1940-ஆம் ஆண்டுகளில், இந்த மாவட்டத்தில் டூசுன் மக்கள் அதிகமாக வசித்து வந்தனர். 1965-இல், மலேசியாவின் ஒரு பகுதியாக சபா மாறிய சிறிது காலத்திலேயே தற்போதைய தெலுபிட் மாவட்டம் உருவாக்கப்பட்டது. ஆஸ்திரேலியா அரசாங்கமும்; மலேசிய அரசாங்கமும் இணைந்து ஒரு நெடுஞ்சாலையை அமைக்க ஒப்பந்தம் செய்ததைத் தொடர்ந்து இந்த மாவட்டம் புதிதாக உருவாக்கப்பட்டது.
# பெலுரான் மக்களவைத் தொகுதி

## பெலுரான் மக்களவைத் தொகுதி

| பெலுரான் நாடாளுமன்ற உறுப்பினர்கள் (1995 - 2023) |  |  |  |  |
| --- | --- | --- | --- | --- |
| 9-ஆவது மக்களவை | P159 | 1995-1999 | அசுமாட் நுங்கா
*(Asmat Nungka)* | ****
<small></small> |
| 10-ஆவது மக்களவை | 1999-2004 | ரொனால்டு கியாண்டி
*(Ronald Kiandee)* |  |  |
| 11-ஆவது மக்களவை | P183 | 2004-2008 |  |  |
| 12-ஆவது மக்களவை | 2008-2013 |  |  |  |
| 13-ஆவது மக்களவை | 2013-2018 |  |  |  |
| 14-ஆவது மக்களவை | 2018 |  |  |  |
| 2018-2019 | **சுயேச்சை** |  |  |  |
| 2019-2020 | ****
<small></small> |  |  |  |
| 2020–2022 | ****
<small></small> |  |  |  |
| 15-ஆவது மக்களவை | 2022–தற்போது வரையில் | ****
<small></small> | } |  |
# அரியானா சட்டப் பேரவைத் தேர்தல், 2019

**அரியானா சட்டப் பேரவைத் தேர்தல், 2019** (*2019 Haryana Legislative Assembly election*) என்பது அரியானா சட்டமன்றத்தின் 90 சட்டமன்ற உறுப்பினர்களைத் தேர்ந்தெடுப்பதற்காக அரியானாவில் 21 அக்டோபர் 2019 அன்று நடைபெற்ற சட்டமன்றத் தேர்தல் ஆகும். இத்தேர்தலின் இறுதி வாக்குப்பதிவு விகிதம் 68.20ஆக இருந்தது.  
இத்தேர்தலில் பாரதிய ஜனதா கட்சி தனிப்பெரும் கட்சியாக உருவெடுத்து, தேர்தலுக்குப் பிந்தைய கூட்டணியில் ஜனநாய ஜனதா கட்சி (ஜஜக) மற்றும் ஏழு சுயேச்சை சட்டமன்ற உறுப்பினர்களுடன் இணைந்து அரசாங்கத்தை அமைத்தது. பாஜகவின் மனோகர் லால் கட்டார் முதலமைச்சராகவும், ஜஜக தலைவர் துஷ்யந்த் சவுதாலா துணை முதல்வராகவும் பதவியேற்றனர்.  
2014<nowiki/>ஆம் ஆண்டு நடைபெற்ற முந்தைய தேர்தலில், பாரதிய ஜனதா கட்சி பெரும்பான்மையை வென்று, மாநிலத்தில் காங்கிரசின் 10 ஆண்டு ஆட்சிக் காலத்தை முடிவுக்குக் கொண்டு வந்தது.
# அரியானா சட்டப் பேரவைத் தேர்தல், 2019

## தேர்தல்கள்

### அட்டவணை

| எண் | கட்சி | கொடி | சின்னம் | புகைப்படம் | தலைவர். | போட்டியிட்ட இடங்கள் |
| --- | --- | --- | --- | --- | --- | --- |
| தேர்தல் அறிவிப்பு நாள் | 27 செப்டம்பர் 2019 |  |  |  |  |  |
| வேட்பு மனுக்கள் தாக்கல் செய்ய கடைசி நாள் | 4 அக்டோபர் 2019 |  |  |  |  |  |
| வேட்புமனு ஆய்வு செய்தல் | 5 அக்டோபர் 2019 |  |  |  |  |  |
| வேட்பு மனுக்களை திரும்பப் பெறுவதற்கான கடைசி நாள் | 7 அக்டோபர் 2019 |  |  |  |  |  |
| வாக்குப்பதிவு நாள் | அக்டோபர் 21,2019 |  |  |  |  |  |
| **வாக்குகள் எண்ணிக்கை** | **24 அக்டோபர் 2019** |  |  |  |  |  |
| **1.** | பாரதிய ஜனதா கட்சி | மனோகர் லால் கட்டார் | 90 | } |  |  |
# அரியானா சட்டப் பேரவைத் தேர்தல், 2019

## தேர்தல்கள்

### 

| **1.** | இந்திய தேசிய காங்கிரசு | பூபேந்தர் சிங் ஹூடா | 90 | } |
| --- | --- | --- | --- | --- |  
| **1.** | ஜனநாயக ஜனதா கட்சி | துஷ்யந்த் சவுதாலா | 87 | } |
| --- | --- | --- | --- | --- |  
| **1.** | இந்திய தேசிய லோக் தளம் | அபய் சிங் சவுதாலா | 81 |
| --- | --- | --- | --- |
| **2.** | சிரோமணி அகாலி தளம் | 3 | } |
# அரியானா சட்டப் பேரவைத் தேர்தல், 2019

## கணக்கெடுப்பும் வாக்கெடுப்பும்

### வாக்கு சதவீதம் (%)

| தே.ஜ.கூ. | ஜெ.மு.கூ. | மற்றவை |  |  |  |
| --- | --- | --- | --- | --- | --- |
| 26 செப்டம்பர் 2019 | ஏபிபி செய்திகள்-சி ஓட்டர் | **46** | 22 | 32 |  |
| 18 அக்டோபர் 2019 | இந்திய-ஆசிய செய்திச் சேவை | **47.5** | 21.4 | 30.7 | } |
# அரியானா சட்டப் பேரவைத் தேர்தல், 2019

## கணக்கெடுப்பும் வாக்கெடுப்பும்

### முதலமைச்சருக்கான சிறந்த தேர்வு

| மனோகர் லால் கட்டார் | பூபேந்தர் சிங் ஹூடா | துஷ்யந்த் சவுதாலா | அசோக் தன்வார் | அபே சௌதாலா | தீபேந்தர் ஹூடா | ஓம்பிரகாஷ் சௌதாலா | குல்தீப் பைசுனோய் | நவீன் ஜெய்கிந்த் | பிறர் | கருத்துக்கூற விருப்பமில்லை |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 26 செப்டம்பர் 2019 | ஏபிபி-நியூஸ்-சி-ஒட்டர் | **48.1 %** | 12.6% | 11.1% | 4.3 | 1.7 | 1.3 | 1 | 0.7 | 0.4 | 12.8 | 5.9 | } |
# அரியானா சட்டப் பேரவைத் தேர்தல், 2019

## கணக்கெடுப்பும் வாக்கெடுப்பும்

### தேர்தல் கணிப்புகள்

**மற்றவை**  
| பஞ்ச்குலா | 0 |  |  |  |  |
| --- | --- | --- | --- | --- | --- |
| கருத்துக் கணிப்புகள் | 26 செப்டம்பர் 2019 | ஏபிபி நியூஸ்-சி. வி. ஓட்டர் | **51** | 25 | 14 |
| 27 செப்டம்பர் 2019 | நியூஸ்எக்ஸ்-போல்ஸ்ட்ராட் | **76** | 06 | 08 |  |
| 17 அக்டோபர் 2019 | ரிபப்ளிக் தொலைக்காட்சி | **58-70** | 12-15 | 5-8 |  |
| 18 அக்டோபர் 2019 | ஏபிபி-சி வாக்காளர் | **83** | 3 | 4 |  |
| 18 அக்டோபர் 2019 | இந்திய-ஆசிய செய்திச் சேவை | **79-87** | 1-7 |  |  |
| கருத்துக் கணிப்புகள் | இந்தியா டுடே-அச்சு | 32-44 | 30-42 | 6-10 |  |
| டிவி9-பாரத்வர்ஷ் | **47** | 23 | 20 |  |  |
| !மாவட்டம்
!இடங்கள். | <span>**பாஜக**</span> | <span>**இதேகா**</span> | <span>**ஜஜக**</span> | <span>**பிறர்**</span> |  |
| <span>**அம்பாலா பிரிவு**</span> |  |  |  |  |  |
| <span>**கர்னல் பிரிவு**</span> |  |  |  |  |  |
| <span>**ரோத்தக் பிரிவு**</span> |  |  |  |  |  |
| -
!பிவானி
!4 | 3 | 1 | 0 | 0 |  |
| <span>**ஹிசார் பிரிவு**</span> |  |  |  |  |  |
| <span>**குர்கான் பிரிவு**</span> |  |  |  |  |  |
| <span>**பரிதாபாத் பிரிவு**</span> |  |  |  |  |  |
# அரியானா சட்டப் பேரவைத் தேர்தல், 2019

## தொகுதி வாரியாக முடிவுகள்